87/424/ETY: Komission päätös, tehty 14 päivänä heinäkuuta 1987, luettelosta Meksikon yhdysvaltojen laitoksista, joista tuoreen lihan tuonti yhteisöön sallitaan



Virallinen lehti nro L 228 , 15/08/1987 s. 0043 - 0044

Suomenk. erityispainos Alue 3 Nide 24 s. 0067

Ruotsink. erityispainos Alue 3 Nide 24 s. 0067



KOMISSION PÄÄTÖS, tehty 14 päivänä heinäkuuta 1987, luettelosta Meksikon yhdysvaltojen laitoksista, joista tuoreen lihan tuonti yhteisöön sallitaan (87/424/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna direktiivillä 87/64/ETY (), ja erityisesti sen 4 artiklan 1 kohdan ja 18 artiklan 1 kohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, vuosina 1983 ja 1984 tehdyissä kahdessa tarkastuksessa yhtään laitosta ei pidetty tyydyttävänä, ja komission päätöksellä 83/470/ETY () jäsenvaltioilta kiellettiin yhteisön tasolla tuoreen lihan tuonti Meksikon laitoksista; jäsenvaltioille annettiin kuitenkin mahdollisuus jatkaa mahdollisesti käynnissä olevaa kauppaa kansallisen lainsäädäntönsä mukaan Meksikon viranomaisten ehdottamien laitosten kanssa seitsemän kuukauden ajan, direktiivin 72/462/ETY 5 artiklan ja paikalla tehtävien tarkastusten täytäntöönpanosta nautaeläinten, sikojen ja tuoreen lihan tuontiin kolmansista maista sovellettavassa järjestelmässä 11 päivänä syyskuuta 1986 tehdyn komission päätöksen 86/474/ETY () 2 artiklan 1 kohdan mukaisesti tehty uusi tarkastus on osoittanut, että yhden laitoksen hygienian taso on parantunut, ja sitä voidaan siten pitää tyydyttävänä, tämä laitos voidaan näillä edellytyksillä merkitä niiden laitosten luetteloon, joista vienti yhteisöön sallitaan; tämän vuoksi päätös 83/470/ETY on kumottava, liitteessä mainitusta laitoksesta tulevan tuoreen lihan tuontiin sovelletaan edelleen toisaalla annettuja säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien kuten tiettyjen aineiden jäämiä sisältävän lihan tuontiin ja toimittamiseen muihin jäsenvaltioihin sovelletaan yhdenmukaistettua yhteisön lainsäädäntöä, jota ei vielä ole kokonaisuudessaan pantu täytäntöön, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sallitaan tuoreen lihan tuonti yhteisöön liitteessä mainitusta Meksikon laitoksesta kyseisen liitteen mukaisesti. 2. Liitteessä mainituista laitoksista tulevaan tuontiin sovelletaan edelleen toisaalla annettuja yhteisön eläinlääkintäalan säännöksiä. 2 artikla Jäsenvaltioiden on kiellettävä tuoreen lihan tuonti laitoksista, joita ei mainita liitteessä. 3 artikla Kumotaan päätös 83/470/ETY. 4 artikla Tätä päätöstä sovelletaan 1 päivästä elokuuta 1987. 5 artikla Tämä päätös on osoitettu kaikille jäsenvaltioille. Tehty Brysselissä 14 päivänä heinäkuuta 1987. Komission puolesta Frans ANDRIESSEN Varapuheenjohtaja ()()()() () EYVL N:o L 302, 31.12.1972, s. 28 () EYVL N:o L 34, 5.2.1987, s. 52 () EYVL N:o L 259, 20.9.1983, s. 29 () EYVL N:o L 279, 30.9.1986, s. 55 LIITE LAITOSLUETTELO >TAULUKON PAIKKA>